‘আর ৫ মিনিটের হাঁটা পথ । যদিও কুকুরের উৎপাত আছে । তবে আজ তেড়ে এলো না । এপার্টমেন্টের গেটটা বন্ধ । সিকিউরিটিকে ডাকলাম – সাড়া দিল না । গেট টপকাতে হলো । উত্তেজনা একেবারে তুঙ্গে – চিত্রার reaction দেখার জন্য wait করতে পারছি না । আমাদের ফ্লাটের সামনে এসে পড়েছি । কিন্তু এ কী – দরজার সামনে একজোড়া জুতো খোলা । Gents shoes – এ তো আমার জুতো নয় । তার মানে আমার অনুপস্থিতিতে চিত্রা অন্য একজন পুরুষের সাথে রাত কাটাচ্ছে । হে ভগবান – এ তো আমি ভাবতেই পারছি না । যাকে আমি মন-প্রাণ দিয়ে ভালোবাসলাম – সে বিশ্বাসঘাতক । পা থেকে মাটি সরে যাচ্ছে । এইসব দেখার আগে আমার মৃত্যু হলো না কেন ! ঘরের ভিতরে মোবাইল বেজে উঠেছে । দরজার ছিটকানি খোলার শব্দ এলো । আমি আড়াল হয়ে গেলাম । দেখতে চাই কে আছে চিত্রার সাথে । এ আমি কী দেখছি – এতো সুজয় । আমার সবচেয়ে কাছের দুজনের আজ এ কী চেহারা দেখছি । ইচ্ছে করছে রামায়নের সীতার মতো এখুনি পাতাল প্রবেশ করি | ফোনে সুজয়ের কথোপকথন ভেসে আসছে’ – “কল্যাণ – তোকে ফোন করেছিলাম । খুব দরকার – তুই এখনই প্রতিমাকে নিয়ে ready হয়ে থাক । আমি ১৫ মিনিটের মধ্যে তোদের pickup করছি । – – – – খবর ভালো নয় । দীপ ও আমাদের অফিসের শ্রীনিবাস স্যার গাড়ী করে চেন্নাই থেকে ফিরছিল । রাস্তায় accident হয়েছে । আমি চিত্রাকে নিতে এসেছি । আমার পক্ষে ওকে সামলানো মুস্কিল হবে । প্রতিমা পারবে । – – – – MD কে পুলিশ ফোন করেছিল । বলেছে দুজনেই spot dead । ID কার্ড দেখে ওরা সনাক্ত করেছে । বাড়ীর লোকেদের confirm করতে হবে । – – – – – – “